
Ki aku tūpuna, he mihi tēnei ki a koutou. Ārahitia mātou i runga i tēnei huarahi.

Ki ngā tūpuna aihe e ora nui ana i te wā ki a Hinepoupou.

O ngā momo aihe huri i te ao, ko te popoto, e mōhiotia nei e ētahi ko te aihe a Māui, ko ia tētahi kua tino onge. Waihoki tōna uri tata, te upokohue, kua tata korehāhā anō ko ia.

Me iti ake ngā pānga kino o te tangata ki ēnei aihe, me kaha ake ngā rauhītanga taiao, kia tino ora anō ai ēnei ika ātaahua i te marae o Hinemoana.


 

To our ancestors, I greet you.
Take us on this journey.

For the dolphin ancestors who flourished in the time of Hinepoupou.

Māui dolphins are now considered to be among the rarest dolphins in the world. Their relations, the South Island Hector’s dolphins, are also being pushed to extinction.

We must reduce the impacts of human activities on these dolphins and extend our conservation efforts, so they can flourish once again in the domain of Hinemoana.

He Kupu Whakataki i te Putanga Tuarua

He kohinga kōrero a Manawa Hine mō ētehi wāhine Māori i aumangea, i tūkaha, ahakoa te kaha pariparia e te tai kino. He wāhine katoa ēnei ka kawe noa ake i te mahi: he māia, he whakaaro nui ki ētehi atu, he para i ō rātou anō ara. Kāore he whakaaro ki te ao mārama, ka anga kē ki te taka whakaaro, ki te kawe ake hoki i ngā mahi mōrearea e tutuki ai te whāinga nui.

E kitea ana i ā rātou mahi tō rātou whakapono ki a rātou anō, tae atu ki te whakapono pū anō kei ō rātou taha tonu ngā tūpuna, ngā atua, ngā kaitiaki ki te tautoko i a rātou—me te eke anō o tērā whakapono. Anei rā te tokomaha o tātou e kimi nei i ngā ara Māori e mārama ai tātou ki te wāhi tika ki a tātou i te ao nei. Ko ngā kōrero nei hei mataaho ki ngā māramatanga o ngā tūpuna me tā rātou whakaahua i tō rātou nā ao.

Mārama ana te kite atu i tētehi hononga o te wahine ki te moana i roto i ētehi o ngā whakamārama a ngā tūpuna i ō rātou ao. E ao ana kia whakaritea ngā wāhine i ēnei kōrero ki a Hinemoana, kia inoitia rānei te ārahi mai a Hinemoana i a rātou. Ko Hinemoana hoki te kāhua wahine o te moana, he nui ōna āhuatanga hei rapurapu mā tātou i te ao nei. He wahine matatini, he huhua ōna karekare, ōna kukume. Ā, i te pukapuka e whakanui ana i ngā mahi whakahirahira a ētehi wāhine i te ao o Hinemoana, e tika ana kia whakaata ngā kiripuaki matua o ngā paki nei i ōna āhua maha.

Kei te whakatauiratia mai e tēnā, e tēnā wahine tētehi āhuatanga rongonui o Hinemoana, ko tōna pūtohe tēnā.1 Arā a Kahe Te Rau o te Rangi; nōna ka mōhio māna anake tōna iwi e whakaara hei kaupare i te upokotaua, ka kauhoe mai ia i Kapiti ki te tuawhenua i waenganuipō, ko tana kōhungahunga kei te tuarā e waha ana. A Hinepoupou koa, ka āta whakarērea atu ki Kapiti e tana tāne tūkino, whakatau ana ia i konā me kauhoe e ia te au kino o Te Moana o Raukawa, e hoki atu ai ia ki tōna kāinga i Rangitoto ki te Tonga. Tērā anō a Hūria Mātenga, ka kite i te kaipuke nei, i te Delaware, kua pae ki ngā toka, ka kau atu i ngā wai hūkerikeri ki te whakaora i ngā tāngata o runga. Ā, ko Pānia, ka taumautia mā te tāne tūkino. Engari nō te tāne ka mea kia whakamā a Pānia i mua i te aroaro o te tauhou, hei aha māna te tuohu noa; tū ake ana a tuawahine ki te kimi utu i tana tāne mō ōna hē.

He pīkaunga anō ō Hinemoana. Māna e hora ai te kaimoana,2 whaihoki koia anō te oranga tinana o ēnei wāhine katoa. Haere ana ngā rongo mō te pai o Kahe Te Rau o te Rangi, o Hūria me Pānia ki te mahi kaimoana; ko Hinepoupou ia, ka whirinaki katoa ki te tahua a Hinemoana i a ia ka mahue atu ki tōna oranga, ki tōna matenga rānei i Kapiti.

Tau ana he pōuri nui ki ētehi o ngā wāhine i te pukapuka nei. Ko te pōuri hoki tētehi karekare e kawea ana e Hinemoana. Inā hoki te pepeha nei, “Tangi kau ana te hau ki runga o marae nui o Hinemoana” e pupū ake ai te aroha i te āhua o te hau e whiwhio kau ana i te nuku o te moana. Ka rongo tahi a Pānia rāua ko Hinepoupou i te pākatokato kei te pepeha nei e rere ana. Tērā ia a Pānia, ka whakaaro iho e whakarekereke tonu ana tana tāne tūkino i a ia mai i te rua kōiwi; ā, ngau ana te pūkatokato ki a Hinepoupou i a ia ka rurerurea, ka nukarautia e tāna tāne me tana whānau.

Heoi anō, he momo kaha anō kei ēnei wāhine, atu i te manawaroa, ā, kei te pērā anō hoki a Hinemoana. Ahakoa ko te āio o te moana whakarētō tētehi whakaaro ka toko ake ina whakahuatia a Hinemoana,3 he taha niwhaniwha anō tonā.4 Whaihoki ngā kiripuaki matua o ēnei paki nei, kei ōna wā anō e tika ana, ka tukua a riri, a nguha kia rere. Ko Pānia tēnā, ka tae ki tōna wā e utua ai e ia te patu ki te patu; tā Hinepoupou hei utu i ngā mahi kino a tana tāne me tana whānau, he hoepapa i a rātou kia mōtītī, kia mōtātā.

E whai haere ana a Manawa Hine i te au o ētehi atu pukapuka pērā i a Wāhine Toa,5 e tiriwā ana i ngā kōrero mō ngā wāhine hautoa Māori, kia noho ai ngā mahi nui i oti i a rātou hei arataki i ngā whakatupuranga o nāianei. Kei te pēnei pea ētehi, kua rahi kē ngā kōrero whakatairanga i a tuawahine Māori; engari kei te kaha tonu te tītaha o ngā tānga kōrero ki a tuahangata. Hei taunaki noa i tēnei kōrero, i a au ka tahuri tuatahi ki te kimi pepeha mō Hinemoana, kotahi noa te mea i kitea; ko Tangaroa ia, he kimonga kanohi, tekau mā rima i kitea ake.

Ka roa tonu e āta kimihia ana he kōrero mō Hinemoana, atu i tā te whakaaro iti mōna, tā ngā tāne Pākehā mātai tangata o mua, i mea ai rātou he “ocean maid” noa iho ia, ko te “puhi o te moana” pea tōna whakamāoritanga. Ūā ana tā rātou whakaiti, whakapāpaku i ā tātou atua wahine.6 He whakamahara ake tā te kohinga kōrero nei, he neke noa atu ngā wāhine Māori i te “puhi”, pērā tonu hoki i ngā atua wahine o mua. E whakaatu ana kāore te wahine e tautoko noa i te tāne mātātoa, he tū mātātoa anō te wahine Māori ki te kawe i āna ake mahi nui.

Ā, me kōrero anō, ka tika, te ngangahau o te takinga o ngā kōrero nei. Ko te kiripuaki kaha, ko te tāhū taunanawe, ko ngā tini āhua o te tangata – pai mai, kino mai – ko te tuku i te kaipānui kia tārewa, kia pohopā, kei konei e putu ana. Kua āta pupuhia atu e Kuini Rikihana he manawa hou ki ēnei paki tuku iho – nā wai i pārekareka, kātahi ka tino pārekareka kē atu. Me pēwhea hoki e kore ai e rata mai te karu pānui o ēnei rā ki ngā kōrero. Ko te wawata ia, kia tauawhitia ēnei paki e taiohi, e taipakeke, kia toitoia hoki te manawa o tēnā, o tēnā, nā runga i ngā mahi hautupua a ēnei wāhine mārohirohi.

Ko tētehi ahunga hou e manawa reka nei mātou mō tēnei putanga o te pukapuka i te tau 2020, ko te whakaputa anō hoki i tētehi tauira reo Māori o ngā kōrero. Kua uru anō hoki ētehi rerekētanga iti ki te rere o te reo Māori i ngā kōrero Pākehā. Ahakoa kua noho tonu he whakamārama mō ētehi kupu Māori kei te tuhinga Pākehā, arā ētehi kua mōhio whānuitia i te tekau mā whā tau mai i te putanga tuatahitanga, hei aha te whakamārama i konei. Ko tētehi atu āhuatanga hou, ko te āta waihanga i ētehi mahere whenua aronehe hei āwhina i te kaipānui kāore e mōhio ki ngā wāhi e kōrerotia ana i ngā paki, me te tohu haere i ngā ingoa o ngā wāhi e taea ana te tohu. Ko tētehi tino āhuatanga o te putanga tuatahi kua mau tonu ki tēnei putanga, ko ngā mahi toi tāpua a Sarah Wairau. Ka rawe ana whakaahua hei hoa mō ngā kupu.

Kotahi anō te ara e whakatepea ai ēnei kupu whakataki, ko te āta mihi i te kaituhi, i a Kuini. Me kore ake te pūmau o tō ngākaunui mai ki te putanga tuarua nei o Manawa Hine. Nō mātou te hari nui me te whiwhi nui i te mahi tahi ki a koe. He kaupapa i nui ai te ako i tēnei pito, me te pai anō o tērā – ko te ako te ara ki Haumako. Tēnā rawa atu koe mōu i whakaae mai mā Te Tākupu e kawe anō tō taonga ki te ao.

Ani Mikaere

_____________

1 Arā hoki te pepeha “te ngaunga a Hinemoana”, e tohu ana i te katikati mutunga kore a Hinemoana i te takutai: Mead, HM & Groves, N Ngā Pepeha a ngā Tīpuna (Wellington: Victoria University Press, 2001), p 383.

2 Yates-Smith, A “Hine! E Hine! Rediscovering the Feminine in Maori Spirituality” (Ph D thesis, University of Waikato, 1998) p 241. E ai ki te kōrero, ko tā Tangaroa, he tiaki, he taute i te tahua kai.

3 Yate-Smith, “Hine! E Hine!”, p 241.

4 Arā hoki Te Tuahiwinui-o-Hinemoana, he tuahiwi i wē moana e kino ai te tuarangaranga o te wai. E ai ki ētehi, ko Te Tuahiwinui-o-Hinemoana te kāinga o te Parata i tata riro ai Te Arawa waka i tona waha, ka ngaro:
Best, E Maori Religion and Mythology Part 2, p 255 (kei te https://www.nzetc.victoria.ac.nz; tirohia anō hoki tā Calman, R Reed Book of Māori Mythology (Auckland: Reed Publishing, 2004) p 385 me tā Evans, J Ngā Waka o Neherā: the first voyaging canoes (Auckland: Reed Publishing, 1997) p 160.

5 Grace, P & Kahukiwa, R Wāhine Toa: Omniscient Māori Women (Ōtaki: Te Tākupu, 2018).

6 Hei tauira o tēnei, tirohia tā Best, E Maori Religion and Mythology Part 1 (Wellington: Te Papa Tongarewa, 1995) pp 77, 93.


Introduction to the Second Edition

Manawa Hine is a collection of stories about Māori women who display remarkable courage and resilience in the face of extraordinarily challenging situations. They are women of action: fearless, selfless and self-determining. They do not hesitate to make life-and-death decisions when required, formulating and implementing potentially dangerous but necessary strategies for the achievement of crucial goals.

Their actions demonstrate both a healthy measure of self-belief and an unwavering conviction that they are not acting alone. All have complete faith that tūpuna (including atua) and kaitiaki will support them—and none are left wanting. At a time when so many of us are actively engaged in reclaiming Māori ways of understanding our place in the world, these stories provide an invaluable window into the way our tūpuna experienced and described their reality.

The powerful connection between women and the sea is readily apparent in the way our tūpuna explained their world. It is not surprising, for instance, to find the women in these accounts being likened to Hinemoana or calling on her for guidance. Hinemoana is the personified form of the ocean and merits careful consideration. She is humanly complex, possessing a diverse range of moods and attributes. As one might expect, in a book which celebrates the incredible feats of women within the domain of Hinemoana, the main characters in these stories exemplify her numerous qualities.

Each of the women epitomises, in her own way, one of Hinemoana’s most well-known characteristics: relentless determination.1 Kahe Te Rau o te Rangi, faced with the realisation that she alone can alert her people to the threat of imminent attack, performs the astonishing feat of swimming from Kapiti to the mainland in the dead of night with her infant on her back. Hinepoupou, abandoned on Kapiti by an abusive spouse, resolves to swim the treacherous waters of Te Moana o Raukawa in order to make her way home to Rangitoto ki te Tonga. Hūria Mātenga, confronted by the sight of the ship Delaware foundering on the rocks, swims out through raging seas to rescue the crew. Pānia, trapped in an abusive relationship, steadfastly refuses to carry the shame that her partner attempts to make her feel in front of a stranger and takes action to punish him for his transgressions.

Hinemoana has other dimensions too. She plays an important role as the producer of kaimoana2 and all of the women in these stories rely upon her to sustain themselves. Kahe Te Rau o te Rangi, Hūria and Pānia are renowned for their ability to gather kaimoana; while Hinepoupou finds herself almost wholly dependent upon Hinemoana for food when she is left to fend for herself or die.

Some of the women in this book experience great sadness, an emotion with which Hinemoana is also associated. The pepeha “Tangi kau ana te hau ki runga o marae nui o Hinemoana” invokes intense sorrow through the imagery of the wind whistling across the vast expanse of the ocean. Both Pānia and Hinepoupou feel the sense of desolation conveyed by this metaphor: Pānia, when she becomes convinced that her sadistic ex-partner is continuing to exercise a malign influence over her life from beyond the grave; and Hinepoupou, when she experiences cruelty and betrayal at the hands of her spouse and his relatives.

There is more to these women, however, than quiet determination and fortitude and this is true of Hinemoana as well. While often associated with the tranquillity of the ocean beneath the surface,3 Hinemoana also possesses a ferocious aspect.4 Similarly, the central figures within these stories are not afraid to express their anger when the circumstances warrant it. Pānia metes out physical punishment to her spouse when he pushes her too far; similarly, Hinepoupou spares no one when she exacts retribution upon her husband and his whānau for their treachery.

Manawa Hine continues in the tradition of publications such as Wāhine Toa,5 providing much-needed reading material about heroic Māori women so that their accomplishments can inform and influence the generations of today. One might be forgiven for imagining that it is no longer necessary to promote stories about exceptional Māori women; however, the written record is still profoundly unbalanced in favour of male protagonists. By way of example, my initial search for pepeha mentioning Hinemoana turned up just one; as opposed to the fifteen pepeha, explicitly referencing Tangaroa, that were found in an instant.

It took significant time and effort to locate information about Hinemoana, beyond multiple patronising references to her as the ocean “maid”—a phrase that was glibly employed by white male anthropologists of yesteryear to trivialise many of our atua wāhine. This collection of stories reminds us that Māori women, like their atua wāhine6 predecessors, are so much more than “maids”. It demonstrates that, far from being limited to support roles for primarily male adventurers, Māori women have always performed deeds that are every bit as daring and dramatic as those of their male relatives.

It should be added that each account within this book also possesses everything that one looks for in a good story: vivid characters, gripping plots, human strengths and foibles, intrigue and suspense. These stories have been told and retold for generations. Kuini Rikihana has breathed new life into what were already wonderful stories, rendering them irresistible to a contemporary readership. We hope that readers of all ages will embrace the opportunity to be amazed and inspired by the superhuman achievements of these formidable women.

It is particularly pleasing, in 2020, to be able to bring a new dimension to this collection by including the text in te reo Māori. We have also made some changes to the way that te reo is used in the English-language text. While meanings for many terms are provided in footnotes there are other words that have become so widely used, in the fourteen years since the first edition was published, that we felt no translation was required. A further change is the addition of maps to assist readers who may not be familiar with the areas where the stories take place. We have undertaken a process of historical mapping, and included place names where we have been able to identify their location. A feature that has been retained from the first edition is the distinctive artwork of Sarah Wairau, which complements the text throughout.

It would be impossible to conclude this introduction without acknowledging Kuini, whose enthusiasm for this second edition of Manawa Hine has never wavered. It has been a joy and a privilege to work with you! As with all such projects, there has been much to learn and we are the richer for the experience. Thank you so much for choosing Te Tākupu to see it to completion.

Ani Mikaere

_____________

1 See, for example, the pepeha “Te ngaunga a Hinemoana”, which refers to the way that Hinemoana constantly gnaws away at the land: Mead, HM & Groves, N Ngā Pēpeha a ngā Tīpuna (Wellington: Victoria University Press, 2001), p 383.

2 Yates-Smith, A “Hine! E Hine! Rediscovering the Feminine in Maori Spirituality” (Ph D thesis, University of Waikato, 1998) p 241. Tangaroa, it is said, has the complementary role of looking after and maintaining the foodstore.

3 Yates-Smith, “Hine! E Hine!”, p 241.

4 Te Tuahiwinui-o-Hinemoana, for instance, has been explained as a form of water ridge in mid-ocean, a place where extremely rough seas are encountered. According to some, Te Tuahiwinui-o-Hinemoana is the dwelling place of Parata, who very nearly brought Te Arawa waka to an untimely end by sucking it into a lethal whirlpool: Best, E Maori Religion and Mythology Part 2, p 255 (accessed at https://www.nzetc.victoria.ac.nz ; see also Calman, R Reed Book of Māori Mythology (Auckland: Reed Publishing, 2004) p 385 and Evans, J Ngā Waka o Neherā: the first voyaging canoes (Auckland: Reed Publishing, 1997) p 160.

5 Grace, P & Kahukiwa, R Wāhine Toa: Omniscient Māori Women (Ōtaki: Te Tākupu, 2018).

6 See, for example, Best, E Maori Religion and Mythology Part 1 (Wellington: Te Papa Tongarewa, 1995) pp 77, 93.


He Kupu Whakataki

Kua kōwhiria e au ko Manawa Hine hei ingoa mō te pukapuka nei hei tohu i te manawanui o ngā wāhine o roto. Nā tēnā, nā tēnā i toi te toa o roto i a ia kia ekea ai te ngaru nui. E āhua tamariki tonu ana rātou – kāore tētehi i neke atu i te 25 tau te pakeke. He mātātoa nō rātou, ka tutuki i tēnā, i tēnā te wero nui i takoto ki tōna aroaro. Ko te kauhoe moana te mahi a te katoa, me te whakapono anō mā ō rātou tūpuna rātou e tiaki ka mōrearea ana te haere.

Ko te wahine tuatahi i tuhia taku paki mōna, ko te tupuna rongonui nei, ko Kahe Te Rau o te Rangi. I a au e tupu ake ana i Ōtaki me Waikanae, me pēwhea e kore ai e hihiko te manawa i te wahine i kauhoe mai i Kapiti ki te tuawhenua ko tana kōhungahunga kei te tuarā e waha ana, kia ora ai ko ētehi atu? Ko Hinepoupou ia, i whakarērea ki Kapiti e tana tāne tūkino, ka tohe tonu ki tōna raru, ka kauhoe atu mā Te Moana o Raukawa ki tōna kāinga i Rangitoto ki te Tonga. E 22 noa iho ngā tau o Hūria Mātenga ka kauhoe atu ia i te moana hūkerikeri ki tētehi kaipuke e totohu ana, i ora ai te tokoiwa o runga. Nō Hukarere a Pānia, ānō nei he uri nō te moana. Ka taumautia mā te tāne koroua, tāne tūkino nei. Ka hia tau e noho tahi ana ki a ia, kātahi anō ka moe i te tāne pai. Heoi anō, i te mutunga iho, ka riro i te karanga a tana whaea kia hoki ake ia ki te moana noho ai i tōna taha.

Ko te pukapuka nei, he aitanga nā Pono rāua ko Paki. Kua kōtuia ngā kōrero pono e mōhiotia ana ki āku ake whakapae mō ngā whakaaro me ngā whanonga a ngā wāhine i a rātou e kawe ana i ngā mahi nei. Me taku whakapono anō he taonga tuku iho ngā pakiwaitara nei nā ngā tūpuna ki a au. Kua tae mai nei ki a au, me taku mihi nui i ngā tūpuna nei i tohu mai māku e taki ō rātou kōrero.

Nā Kuini Rikihana


He Whakamihi

Mā Tūngia Kaihau tēnei pukapuka – taku kaiārahi, taku hoa, taku taituarā. Taku mihi nui anō ki taku hoa tāne ki a Michael; ki aku tamariki, ki a Zach rāua ko Michelle Hyland-Vieira; ki a Stephanie Gray rāua ko Carol Cromie-Macfarlane; tae atu ki ngā mātanga hītori, ki a John rāua ko Hilary Mitchell.

OEBPS/images/f0001-01.jpg






OEBPS/images/cover.jpg






OEBPS/images/f0004-01.jpg










